ཚོགས་ཐོག་ནས་བསྟན་དོན།ཤུགས་ཆེན་པོས་ཁྱད་ཐོན་ཐོན་ལས་འཕེལ་རྒྱས་སུ་བཏང་སྟེ་མི་རིགས་ས་ཁུལ་རང་སྟེང་གི་འཕེལ་རྒྱས་ནུས་པ་ཇེ་དྲག་ཏུ་གཏོང་དགོས།ཁྱད་ཐོན་ཐོན་ཁུངས་གསར་སྤེལ་དང་བེད་སྤྱོད་གང་ལེགས་བྱས་ཏེ།ཐོན་ལས་གྲུབ་ཚུལ་གྱི་ཆུ་ཚད་ཇེ་མཐོར་འགྲོ་བར་ཡར་སྐུལ་བྱེད་པ་དང་།ཞབས་ཞུའི་ལས་རིགས་ཀྱི་འཕེལ་རྒྱས་ཇེ་མགྱོགས་སུ་བཏང་ནས་རིམ་བཞིན་གནས་སྐོར་ལས་རིགས་དེ་མི་རིགས་ས་ཁུལ་གྱི་ཐོན་ལས་གཙོ་བོར་འགྱུར་བར་བྱེད་དགོས།མི་རིགས་ས་ཁུལ་གྱི་དམིགས་བསལ་རང་བཞིན་ལ་བསམ་བློ་བཏང་སྟེ།ས་ཞིང་བེད་སྤྱོད་དང་དངུལ་ལོར་ཞབས་ཞུ།མ་རྩའི་ཚོང་རའི་འཛུགས་སྐྲུན་སོགས་ཀྱི་ཐད་ནས་རྒྱབ་སྐྱོར་བྱས་ཏེ།མི་རིགས་ས་ཁུལ་གྱི་འཕེལ་རྒྱས་ཇེ་མགྱོགས་སུ་བཏང་སྟེ་མཇུག་མཐར་བཅོས་བསྒྱུར་ལ་སྒུལ་ཤུགས་ལྡན་པ་དང་གསོན་ཤུགས་ལྡན་པར་བྱེད་དགོས།མི་རིགས་ས་ཁུལ་གྱིས་རྒྱལ་ཡོངས་དང་འདྲ་བར་དངུལ་གཏོང་ལམ་ལུགས་བཅོས་བསྒྱུར་གཏིང་ཟབ་ཏུ་སྤེལ་བ་དང་།ཉེ་འཁོར་ས་ཁུལ་གྱི་མཉམ་འབྲེལ་བྱ་བ་བཟང་པོར་བསྒྲུབས་དགོས་ལ།ཚོང་རའི་ནང་རྐྱེན་དང་མཚོ་འགྲམ་ས་ཁུལ་གྱི་འབྲེལ་མཐུད་ལ་བརྟེན་ནས་ཁྱད་སྟོབས་ཁ་གསབ་དང་གཉིས་ཕན་མཉམ་ལས།ཐུན་མོང་འཕེལ་རྒྱས་བཅས་མངོན་འགྱུར་བྱེད་དགོས།